cyanic-selkie/wikianc huggingface dataset:
Elektronu mākonis
Elektronu kustība atomos
Sākot ar otro enerģijas līmeni, atomos atrodas arī trīs p orbitāles, kas orientējas savstarpēji perpendikulāri. Šo orientāciju parāda, saistot orbitāles ar koordinātu sistēmas asīm. Ja viena orbitāle atrodas ap x asi (p_x orbitāle), tad otra atrodas ap y asi (p_y orbitāle) un trešā - ap z asi (p_z orbitāle).
Pšedboža
Pšedboža - pilsēta Polijas centrālajā daļā, Lodzas vojevodistē uz austrumiem no Radomsko pie Pilicas upes. Apkaimē - Pšedbožas dabas parks (Przedborski Park Krajobrazowy).
Piltenes landtāgs
Vēsture
Pēc atņemšanas Dānijai 1585.-1609. gadā Piltenes apgabals bija pakļauts Prūsijas hercogistes likumiem. Pēc tam, kad Polijas-Lietuvas kopvalsts 1611. gadā ieguva pilnu kontroli pār apgabalu, Polijas karalis Sigismunds III Vāsa apstiprināja Piltenes statūtus, kas juridiski noformēja Piltenes apgabala autonomiju kopvalsts sastāvā. Šie statūti precīzi noteica Piltenes apgabala pārvaldes un tiesu iekārtu, dzimtbūšanas, laulības, mantošanas tiesības un krimināltiesības.
Kopi Luwak
Kopi Luwak ir pasaulē dārgākā kafija, ko iegūst no kafijas pupiņām, kas pirms tam pārstrādātas parastās palmcivetas barības traktā. Civetas pārtiek no kafijas krūma ogām, bet to sēklas — kafijas pupiņas — barības traktā netiek sagremotas.
Raiņa iela (Rēzekne)
Starpkaru periodā iela tika nosaukta Rūdolfa Blaumaņa vārdā, bet LPSR laikā tās nosaukums bija Pionieru iela. Pēc Latvijas neatkarības atjaunošanas tā ieguva nosaukumu - Raiņa iela, iespējams, saistībā ar Raiņa parku, kurš atrodas starp Raiņa un Dārzu ielām.
Kalamari
Kalamari ir Slovēnijas mūzikas grupa.
Turguts Ezals
Biogrāfija
Ezals nomira, būdams prezidenta amatā, un viņa ģimene un kurdu organizācijas vainoja šajā nāvē nacionālistiski noskaņotās Turcijas aprindas, kurām bija nepieņemama Ezala mazākumtautību politika. 2012. gadā prezidenta atliekas tika ekshumētas, un mediķi konstatēja tajās vairākas indīgas vielas, ieskaitot poloniju, tomēr nāves cēlonis netika skaidri noteikts un apvainojumi slepkavībā nevienam netika uzrādīti. Pēc Ezala nāves viņa mēģinājumi atrisināt kurdu jautājumu kompromisa ceļā tika pārtraukti.
Rimicāni
Apdzīvotā vieta veidojusies padomju gados kā ciema padomes un kolhoza «Dzintars» ciemats. Rimicānos atrodas pagasta pārvalde, bērnudārzs, bibliotēka, veikals.
Vilis Gulbis
Darbība izglīwtības ministra postenī
Ministrs Gulbis un LU rektors Auškāps 1934. gada martā parakstīja fonda “Nelaiķa Kristapa Morberga novēlējums” statūtus. Fonda mērķi bija "1) izsniegt stipendijas trūcīgiem Latvijas universitātes studentiem un studentēm un Mākslas akadēmijas un Konservatorijas audzēkņiem un audzēknēm, kā arī apdāvinātiem trūcīgiem absolventiem un absolventēm izglītības papildināšanai citās iekšzemes un ārzemju izglītības iestādēs; 2) dibināt un uzturēt Latvijas universitātes Zinātnisku bibliotēku, sevišķi būvniecības un lauksaimniecības veicināšanai; 3) dibināt un uzturēt lauksaimniecības skolu un izmēģinājumu staciju ar nosaukumu “Lauksaimniecības skola Kristapa Morberga piemiņai” Bukaišu pagastā; 4) turpināt un uzturēt kā pirmklasīgu uzņēmumu “Romas viesnīcu” līdz ar restorānu un restorāna pagrabu Aspazijas bulvārī Rīgā, ar nolūku arī šajā ceļā iegūt līdzekļus šajos statūtos paredzēto zinātnisko un labdarīgo mērķu sasniegšanai; 5) dibināt un uzturēt botānisku dārzu ar nosaukumu “Augustes Morberg vasarnīca — botāniskais dārzs” Rīgas Jūrmalas pilsētā; 6) dibināt remonta kapitālu.”
4. decembris
Vārda dienas
Baiba, Barba, Barbara
Cena (stacija)
Vēsture
Stacija atrodama 1917. gada vācu armijas kartē kā stacija Zauke. Cenu pieturas punkts atvērts 1931. gadā, bet 1935. gadā ticis pārdēvēts par staciju Cena. Stacijas ēka uzbūvēta 1932.-1933. gadā, bet nopostīta 1941. gadā. 1944. gadā no Cenas līdz Garozas stacijai Vērmahts uzbūvēja savienojošo līniju Jelgavas apiešanai. Vēlāk padomju laikā pa šīs līnijas uzbērumu no Cenas stacijas uzbūvēts rūpnīcas "Spartaks" pievedceļš (mūsdienās nojaukts).
Oglekļa nanocaurulītes
Vēsture
Atšķirībā no fullerēna, kura 60 atomu sfēriskā molekula tika atklāta 1985. gadā, oglekļa caurulīšu precīzu atklāšanas datumu ir grūti nosaukt. Par nanocaurulīšu atklāšanu parasti uzskata S. Idžimas novērojumu 1991. gadā, ka elektriskā loka iedarbībā no grafīta veidojas daudzslāņainas cilindriskas mikrostruktūras, tomēr šādas struktūras novērotas arī daudz agrāk. Piemēram, 1976. gadā Oberlins, Endo un Kojama publicējuši vairākus darbus ar mikrocaurulīšu aprakstiem, kas iegūtas ar tvaiku kondensācijas metodi, tomēr sīkāk tās netika izpētītas. Termiski sadalot oglekļa monoksīdu uz dzelzs katalizatora, oglekļa caurulītes ar 50 nm diametru novērojuši padomju zinātnieki Raduškēvičs un Lukjanovičs 1952. gadā - arī šie pētījumi nav turpināti.
Arturs Alberings
Politiskā darbība
Alberings tika ievēlēts Satversmes sapulcē. Darbojās agrārlietu un valsts nodevību lietu izmeklēšanas komisijās. 1922. gadā ievēlēts 1. Saeimā, bija tās priekšsēdētāja Frīdriha Vesmaņa pirmais biedrs. Arī 2. Saeimā bija priekšsēdētāja (šoreiz — P. Kalniņš) pirmais biedrs.
Lūiss Ārmstrongs
Biogrāfija
Ārmstronga bērnība nebija viegla. Tēvu viņš nekad nav pazinis, bet māte viņam nav veltījusi īpaši daudz uzmanības. Lūī, kā viņu sauca kreolu manierē, audzināja viņa vecāmāte, kura vēl atcerējās verdzības laikus. Zēns jau no bērnības strādāja, izvadāja ogles, dziedāja par sīknaudu uz ielu stūriem.
1930. gados Lūiss Ārmstrongs daudz koncertēja, uzstājās ar slaveniem bigbendiem, taču lūpas traumas dēļ (kas viņas deva iesauku Satchmo) aizvien vairāk sāka uzstāties kā vokālists. 1940. gados viņš savāca ansambli "Visas zvaigznes" (All Stars) — spīdošu džeza komandu. Par klasiku kļuva 1950. gados kopā ar Ellu Ficdžeraldu ierakstītā Geršvina opera "Porgijs un Besa". Panākumu virsotnē ierakstīta dziesma Hello, Dolly!; dziesma ir iegājusi daudzu izcilu izpildītāju repertuārā, bet Ārmstrongs ir no tiem vispopulārākais. Par viņa pēdējo hitu kļuva dziesma What a Wonderful World.
Lomogrāfija
Lomogrāfijas vēsture
1992. - 1993. gadā Ikviens no radiem, draugiem un svešiniekiem, kas augstākminēto pārsteidzošo rezultātu redzēja pašu acīm, pieprasīja LC-A arī sev. Lomogrāfiskās epidēmijas avots ieguva juridisku statusu – Vīnē tika dibināta Starptautiskā Lomogrāfiskā biedrība (turpmāk tekstā- biedrība) ar mērķi izplatīt lomo vēsti visā plašajā pasaulē.
1994. gadā Lomogrāfijas piekritējiem tika izveidota interneta vietne (www.lomo.com), kā arī izstādīta pirmā izstāde, kas dēvēta par lomosienu, vienlaicīgi tā notika gan Maskavā, gan Ņujorkā. Mēnesi vēlāk Berlīnē tika nodibināta pirmā lomovēstniecība.
Latvijas Futbola federācija
7. decembris, Ņujorka
7. decembrī LFF tika uzņemta par FIFA pagaidu locekli. Prezidents Ļeskovs Ņujorkā izturēja pamatīgu eksāmenu FIFA augstākajā sabiedrībā. Viņam vajadzēja teikt arī svarīgu un izšķirošu jāvārdu, kad tika jautāts: "Vai LFF būs gatava organizēt starptautiskās spēles vajadzīgajā līmenī un vai paši varēsim piedalīties Pasaules kausa izcīņā?". Prezidents atbildēja: "Jā, mēs spēlēsim."
Deviņdesmitie
1995. gada 21. maijā norisinājās LFF valdes sēde, kurā tika izskatīts Vladimirs Ļeskova iesniegums ģenerālsekretāram Jānim Mežeckim ar lūgumu atbrīvot no prezidenta un valdes locekļa amata, sakarā ar aizņemtību darbā un biežajiem komandējumiem. Par nākamo prezidentu tika ievēlēts jurists Modris Supe — tobrīd Tieslietu ministrijas valsts sekretāra vietnieks. Pirmajā dienā Modris Supe bija klāt Baltijas kausa izcīnīšanā.
Svarīgās sēdes
Pēc uzņemšanas FIFA, Ņujorkā, lielajiem pārbūves darbiem bija nepieciešami lieli līdzekļi. LFF konferencē LFF izpildkomitejas priekšsēdētājs Geistards un Ļeskovs minēja dažus skaitļus. 1991. gada bilancē ienākumu ailē bija ierakstīti 316 un izdevumu — 264 tūkstoši rubļu. Bija palicis pavisam neliels budžeta atlikums. Tika aprēķināts, ka puslīdz normālai futbola funkcionēšanai būtu nepieciešami 3—4 miljoni. Tajā laikā savu finansiālo atbalstu sniedza prezidenta uzņēmums "Pārdaugava", kā arī a/k "Dzintars", republikas FKSK un citi. Kopumā tas apliecināja, ka Ļeskovs spēja darboties gan kā prezidents, gan menedžeris, lai nodrošinātu Latvijas futbola turēšanos virs ūdens.
1992. gads — beidzot savi čempionāti
Jāatzīmē komanda Rīgas futbola klubs (RFK), kas sporta cienītājiem palicis atmiņā no trīsdemitajiem gadiem, kad startēja Latvijas čempionātā. Tā bija ļoti populāra komanda un savās spēlēs pulcēja krietnu skatītāju pulku. Oficiāli klubs tā arī nekad netika likvidēts, taču savu darbību tas atsāka tikai 1989. gadā. Liels nopelns šīs komandas saglabāšanā bija futbola veterāniem un saimniecības "Auda" darbiniekiem, kuri vēlējās, lai šī triju burtu abriveatūra atkal kļūtu populāra, līdzīgi kā basketbolā TTT vai VEF.
Latvijas nacionālā futbola atdzimšanas kustība
Pēc 1940. gada 17. jūnija Latvijai nelojālie cilvēki uzsvēra, ka tagad sāksies īstā dzīve un attīstība — arī futbolā. Tika atvesti treneri, kuri it kā vienīgie saprotot, kā vajag trenēt un attīstīt futbolu, tāpat, līdzi paņēma savus spēlētājus. Ar laiku, šie spēlētāji paši sāka trenēt nākamās paaudzes. Saprotams, ka Latviešu valodu viņi neprata un arī latviešu skolām gāja garām un latviešu bērni iesaistīti īsti netika. Ar laiku, latviešu īpatsvars futbolā katastrofāli saruka. Spilgts apliecinājums tam bija Daugava, Pārdaugava un RAF, kā arī Latvijas čempionātā spēlējošo komandu sastāvi. Bija situācijas, kad klubos no aptuveni 350 audzēkņiem, tikai 4 bija latvieši.
Mūsdienas
Latvijas futbols 2006. gadā svinēja savu simtgadi, savukārt 2021. gadā tiek atzīmēta simtgade kopš LFF dibināšanas.
Imanta (Rīga)
Vēsture
Imantu aktīvāk sāka apbūvēt 1920. gadu beigās, lielāko apbūves rajonu (Imantciemu) izveidojot starp dzelzceļu un tagadējo Jūrmalas gatvi. Galveno ielu (tagadējo Jūrmalas gatvi) nosauca par Anniņmuižas ielu, no kuras virzienā uz dzelzceļa līniju atrodas astoņas līnijas ar visvecākajām Anniņmuižas ēkām. 1920. gadu otrajā pusē aizsākās individuālo ģimenes māju celtniecība, tajā skaitā, Imantciemā uz dzīvokļu kooperatīva "Imanta" piederošiem apbūves gabaliem, ceļot divstāvu ēkas. 1920. gadu beigās un 1930. gadu sākumā apbūvētas Kooperatīva, Imantas ielas, Anniņmuižas bulvāris (kādreizējā Tālavas iela), Vecumnieku iela (kādreizējā Vienības iela). Tolaik šajā rajonā atradās pieci veikali, skārnis, frizētava, kurpnieku darbnīca, lauksaimniecības mašīnu fabrika, brīvprātīgo ugunsdzēsēju biedrība ar savu depo, kultūras nams un ar zolitūdiešiem kopīgā Zolitūdes kultūras biedrība. Anniņmuižas iedzīvotāji cits citu pazina. Šīs ielas apkaimē bijušas tikai pāris mājas, savukārt, vēlāk uzcelto radiorūpnīcas korpusu teritorijā atradās purvs, kurā Otrā pasaules kara gados ieguva kūdru.
Netālu no Imantas jaunbūvju rajona, starp Imantciemu un Bolderājas dzelzceļu sāka apbūvēt otru pilsētas jaunbūvju rajonu, tā saucamo Maldupciemu. Rajonus šķīra neliels purvājs, kurā 1930. gados pilsētas valde veica meliorācijas darbus, lai vēlāk abi rajoni varētu apvienoties. Taču karš un nepieciešamāki pēckara atjaunošanas darbi šos plānus izjauca. Kādu laiku Rīgas teritoriālajos plānos pavīd ideja par garām ejošās Slokas ielas iztaisnošanu ar gaisa tilta izbūvi pāri dzelzceļam, kas Maldupciemu daļēji likvidētu, taču plāni mainījās, purvāju daļēji aizbēra, izbūvējot Rīgas Radiorūpnīcas (RRR) korpusus, kuru apakšējā stāvā 2011. gadā atvēra lielveikalu „Prisma”, ko vēlāk pārveidoja par Imantas tirgu un dažādu veikalu kompleksu. Korpusa vienā spārnā izvietojās biznesa institūts "RIMPAK Livonija", kokapstrādes cehs ar noliktavu. Pēdējās purvāja paliekas (1950. gados tā dīķīšos varēja pat izmakšķerēt kādu zivi) pazuda, kad Kurzemes prospekta un Slokas ielas krustojumā uzcēla „Maxima” lielveikalu un Maldupciemu iekļāva Imantas apkaimē, lai gan joprojām ir palicis visai savrups.
Muižas
Imanta atrodas kādreizējā Imantciema teritorijā, kā arī iekļauj vairāku kādreizējo muižu zemes, tā veidojusies bijušās Anniņmuižas, Lielās un Mazās Dammesmuižu, kā arī Zolitūdes muižas zemju teritorijā. Imantas jaunie dzīvojamie masīvi galvenokārt būvēti uz Anniņmuižas zemes. Līdz 1817. gadam Anniņmuiža un Zolitūdes muiža piederēja Fitinghofu dzimtai, pēc tam dažādiem īpašniekiem.
Anniņmuiža
Vecā Anniņmuižas ēka atradās otrpus Jūrmalas gatvei, pretī tagadējai Ātrās palīdzības stacijai, bet no tās nekas nav saglabājies. Pēdējie Anniņmuižas privātīpašnieki bija Jensenu dzimta, kas neorenesanses stilā uzcēla jaunu muižas ēku, kurā mūsdienās atrodas Latvijas Universitātes Pedagoģijas, psiholoģijas un mākslas fakultātes Pedagoģijas vēstures muzejs. To no ielas šķir vēlāk uzceltā Latvijas Universitātes Pedagoģijas fakultātes galvenā ēka. No muižas apbūves kompleksa ir saglabājusies 19. gadsimta otrajā pusē eklektisma stilā celta mūra vienstāvu muižas dzīvojamā ēka uz augsta cokola, ar mezonīnu un torņveidīgu izbūvi — ar tam laikam raksturīgo simetrijas ass principu. Anniņmuižas dzīvojamai ēkai 1970. gadu beigās sabruka terase un arī tā ir sliktā stāvoklī. Tomēr kādreizējās Anniņmuižas komplekss ir nozīmīgs objekts Rīgas pilsētvidē, turklāt ēka ir vietējas nozīmes kultūrvēsturiskais piemineklis. Ir saglabājies arī Anniņmuižas parka fragments ar tajā esošo ozolu audzi, kā arī parka malā liepu ieskauto Anniņmuižas dižozolu un dažiem mazākiem dižkokiem.
Zolitūdes muiža
Zolitūdes muiža — Solitude (fr — vientulība), Birkenhof, Birkenruhe, Helmutshof, Swanenbergshof atradusies tagadējo Dubultu ielas un Tālavas gatves rajonā, mūsdienās muižas komplekss ir zudis, tomēr tās nosaukums saglabājies toponīmikā. Tā bija izpriecu un atpūtas muižiņa ar savu saimniecību un parku Muižiņai bijuši vairāki īpašnieki. Fītinghofa sieva Anna Ulriha fon Fītinghofa, kurai vēlāk piederēja arī Šampētera un Anniņmuiža, šai muižiņai deva nosaukumu Solitude. Vēlāk, 1865. gadā muižiņa piederējusi tirgotājam Kārlim Ferdinandam Milleram. Muižiņa attēlota ar dažādiem nosaukumiem Rīgas patrimonālā apgabala kartogrāfiskajos materiālos, kā arī netālu esošo kaimiņmuižu (Šampētera, Mazās Dammes un Anniņmuižas) robežu kartēs. 1877. gadā šīs muižas teritorija tika pakļauta pilsētas pārvaldei, kur 19. gadsimta otrajā pusē daļu Zolitūdes muižas zemju sadalīja gruntsgabalos un izdeva ilgtermiņa nomā, vēlāk izveidojot mazsaimniecības.
1997. gada Latvijas futbola 1. līgas sezona
Turnīra tabula
Sp = Aizvadītās spēles; U = Uzvaras; N = Neizšķirti; Z = Zaudējumi; + = Gūtie vārti; - = Zaudētie vārti; V = Vārtu starpība; Pkt = Punkti * Virslīgas klubu otrās komandas 1. līgas čempionātā startēja ārpus konkurences.
Krāslavas rajons
Ciemi
Andrupenes - Andzeļu - Asūnes - Aulejas - Bērziņu - Dagdas - Ezernieku - Grāveru - Indras - Iskras - Izvaltas - Kalniešu - Kaplavas - Kastuļinas - Kombuļu - Krāslavas - Ķepovas - Piedrujas - Robežnieku - Skaistas - Svariņu - Šķaunes - Šķeltovas - Ūdrīšu.
Pagasti
Andrupenes pagasts - Andzeļu pagasts - Asūnes pagasts - Aulejas pagasts - Bērziņu pagasts - Dagdas pagasts - Ezernieku pagasts - Grāveru pagasts - Indras pagasts - Izvaltas pagasts - Kalniešu pagasts - Kaplavas pagasts - Kastuļinas pagasts - Kombuļu pagasts - Konstantinovas pagasts - Krāslavas pagasts - Ķepovas pagasts - Piedrujas pagasts - Robežnieku pagasts - Skaistas pagasts - Svariņu pagasts - Šķaunes pagasts - Šķeltovas pagasts - Ūdrīšu pagasts.
Hugo Celmiņš
Dzīves gājums
Hugo Celmiņš dzimis 1877. gada 30. oktobrī Cēsu apriņķa Lubānas pagastā kā jaunākais dēls pagasta vecākā ģimenē. No 1887. līdz 1891. gadam mācījies Lubānas ministrijas skolā. Pēc tam mācījies Gorku zemkopības skolā. 1898. gadā nokārtojis karaklausību un ieskatīts rezervē kā virsnieks. 1899. gadā iestājies Rīgas Politehniskā institūta Lauksaimniecības nodaļā, kuru pabeidza 1903. gadā kā I šķiras agronoms. Bija viens no studentu korporācijas "Talavija" dibinātājiem 1900. gadā.
Otrā valdība
1930. gada pavasarī divas nedēļas uzturējās Igaunijā, kur apsprieda abu valstu attiecību jautājumus. Kā ministru prezidents un ārlietu ministrs Celmiņš 1930.gada rudenī vadīja Latvijas delegāciju Tautu Savienības kārtējā asamblejā. 1930.gada novembrī apmeklēja Lietuvu. 1931. gada janvārī Lietuvas premjerministrs Tūbelis atbildes vizītē apmeklēja Latviju.
1931.gada sākumā sākās valdības krīze, kad opozīcijai pievienojās arī Jezupa Trasuna latgaliešu frakcija. 3. martā Celmiņš paziņoja par valdības atkāpšanos, un tās pēdējā sēde notika 25. martā.
Stobrs
Termina izcelsme
Cits skaidrojums, saistīts ar etimoloģiju, deklarē, ka daudzos pašos pirmajos šaujamieročos 12. gs. un 13. gs. laikā būtībā arī tika realizētas mucas, izmantojot maza tilpuma mucas ar tām raksturīgajiem metāla riņķiem, nostiprinātiem ar ādu. Tādēļ arī radies tāds nosaukums. Būtībā vecu franču vārdu komplekts, no kuriem daži ir arī mūsdienu valodā, tika lietots pirmvārdiem dažādiem ar šaujamieročiem saistītiem angļu valodas terminiem (un mucām). Vecā franču gonne (rokas lielgabals) (kad to izrunā franči, šis vārds izklausās gluži kā angļu gun) bija maza muca, ko izmantoja uz tirdzniecības un kara kuģiem. Tāpat arī baril bija, jau ap 1320 (izmantota Du Chevalier au barisel), un vēl joprojām ir liela muca. Turklāt lielā angļu muca (Tun barrel), kad formulēta kā tonna (ton), ir franču vecā un mūsdienu tonnas muca.
Aizkraukles rajons
Aizkraukles rajons bija administratīvā iedalījuma vienība LPSR (kā Stučkas rajons 1967-1990) un Latvijas Republikas (1990-2009) sastāvā. Tas atradās Vidzemē un Sēlijā un robežojās ar Bauskas, Ogres, Madonas un Jēkabpils rajonu, kā arī ar Lietuvu. Rajona centrs bija Aizkraukle.
Lūkass Krānahs Vecākais
Arī Krānaha dēli darbojās viņa darbnīcā, taču par atzītu mākslinieku kļuva tikai Lūkass Krānahs Jaunākais.
Kosi
Kosi (Xhosa, IPA: /ˈkǁʰoːsa/), saukti arī ķhosi, senāk kafri, ir bantu tauta, kas dzīvo Dienvidāfrikas dienvidaustrumos un pēdējos divos gadsimtos arī valsts dienvidu un centrālajās dienvidu daļās.
STS-125
Lidojuma gaita
Atlantis startēja 18:01:56 UTC no Kenedija kosmiskā centra starta laukuma 39A.
Vaļi
Vaļi un cilvēki
Starptautiskā Vaļu Komisija 1986. gadā noteica 6 gadu vaļu medību aizliegumu, kas ir spēkā joprojām. Dažas valstis, balstoties uz gadsimtu tradīcijām, tomēr vaļus medī nelielos daudzumos. Mūsdienās vaļus medī Norvēģija, Īslande un Japāna, kā arī dažas aborigēnās tautas Sibīrijā, Aļaskā un Kanādā.
Ahaltekes zirgs
Izskats
Ahalteke ir spēcīgi veidots ķermenis, bet izteikti slaids ar graciozām un plastiskām kustībām. Tas ir paliela auguma, vidējais augstums skaustā ir 1,60 m, svars 320-430 kg. Ahalteke ir īpatnēji veidots krūšu kurvis, tā telpa, kas nepieciešama labi āttīstītām plaušām, galvenokārt veidojas nevis platumā, bet dziļumā. Krūšu kurvis ir veidots kā ķīlis, kas šķeļ gaisu. Ahalteke mēdz salīdzināt ar gepardu vai kurtu. Auguma proporcijās valda slaidas, pagarinātas līnijas. Ahalteke ir piemērots garām distancēm.
Vēsture
Saskaņā ar leģendu, ahalteke zirgi tika slēpti no svešām acīm. Šķirni ir izveidojuši senie Karakuma tuksneša iedzīvotāji. Tuksnesis ir akmeņains, nabadzīgs, kalnu ieskauts. Ahalteke zirgi ir līdzīgi senajiem turkmēņu zirgiem, kas šobrīd ir izmiruši. Tie tika audzināti senajā Irānā. Daudzi uzskata, ka abas šīs šķirnes ir vienas šķirnes divi paveidi. Ir daudz strīdu par to, kas bija pirmais - ahalteke vai arābu zirgs, ir zinātnieki, kas uzskata, ka visas senās karstasiņu šķirnes, kā ahalteke, barbi, turkmēņu zirgi un arābu zirgi ir cēlušies no viena ciltstēva - senā orientālā zirga (trešais senā zirga tips).
Turkmenistānas senās ciltis zirgu lietoja tikai jāšanai. 1881. gadā Turkmenistāna tika iekļauta cariskās Krievijas sastāvā. Starp carisko Krieviju un Turkmenistānas ciltīm norisinājās karš, kuru Turkmenistāna zaudēja. Cariskās armijas ģenerālis Kuropatkins kaujas laukā ievēroja turkmēņu zirgus un tos iemīlēja. Pēc kara viņš atvēra pirmo zirgaudzētavu un nosauca zirgus par ahalteke: teke nozīmē teke turkmēņi - cilts vārds, kas cīnījās karā, ahal ir oāzes vārds, kuras tuvumā dzīvoja teke ļaudis. 1941. gadā Krievijā tika izdota pirmā ahalteke ciltsgrāmata, kurā bija iekļauti 287 ērzeļi un 468 ķēves.
Cēsu iela (Rīga)
Cēsu iela ir iela Rīgas Vidzemes priekšpilsētā, Centra un Brasas apkaimēs. Cēsu iela sākas krustojumā ar Brīvības ielu netālu no Jaunās Ģertrūdes baznīcas un beidzas arī krustojumā ar Brīvības ielu netālu no Senču un Pērnavas ielu krustojuma. Ielas kopējais garums ir 730 metri.
Ahaltekes zirgs
Vēsture
20. gadsimta sākumā bija mēģinājumi krustot tīrasiņu zirgus ar ahalteke, lai radītu visātrākos garo distanču zirgus, tomēr ši programma neizdevās, jo jaunās šķirnes zirgi nebija tik izturīgi tuksneša apstākļos kā ahalteke.
Rēzeknes novads (2009—2021)
Reljefs
Rēzeknes novada lielākā daļa atrodas Latgales augstienē, tās ziemeļu un ziemeļrietumu nogāzē. Novada rietumdaļa atrodas Vidusdaugavas zemienē un Lubāna līdzenumā, bet ziemeļu daļa nedaudz iesniedzas Adzeles pacēlumā.
Kultūra
Novads lepojas arī ar nemateriālām kultūras vērtībām – tautas mākslas kolektīviem, tautas daiļamata meistariem, talantīgām un neordinārām personībām. Koktēlnieki, metālkalēji, klūdziņu pinēji, seno mūzikas instrumentu darinātāji, keramiķi, audējas un ādas apstrādes meistari sniedz ne tikai estētisku baudījumu, bet arī popularizē seno amatu prasmes.
Latvijas Radikāldemokrātiskā partija
Partijā apvienojās latviešu liberāļi un sīkpilsoniskie demokrāti. Starp tās dibinātājiem bija arī kreiso pārstāvji no kādreizējās Latviešu Demokrātiskās partijas, kas darbojās 1905. gadā. Latvijas Radikāldemokrātiskā partija darbojās Latviešu Pagaidu Nacionālajā padomē, Demokrātiskais blokā un Latvijas Tautas padomē. Partijas vadītāji bija Kārlis Kasparsons, Jānis Zālītis, Gustavs Zemgals un Rūdolfs Bēnuss.
Dzīvnieku patversme
Dzīvnieku patversme ir iestāde, kas nodarbojas ar noklīdušo un pamesto dzīvnieku aprūpi, nodrošinot viņiem pagaidu mājvietu, ārstēšanu, barošanu un rehabilitāciju, meklē tiem saimniekus un iespēju robežās mēģina palīdzēt suņu un kaķu saimniekiem, nodrošinot dzīvnieku medicīnisko aprūpi. Dzīvnieku patversmes darbojas kā bezpeļņas organizācijas, kurās daļa darbinieku ir brīvprātīgie.
Vaļu medības
Vēsture
Tiek lēsts, ka cilvēki vaļus medījuši jau no senākajiem laikiem. Primitivākajā veidā nelielus vaļveidīgos, galvenokārt baltvaļus, grindas, cūkdelfīnus un narvaļus, medīja, tos ar laivām atgriežot no atklātas jūras un izdzenot uz sēkļa.
18. gadsimta otrajā pusē vaļu medības tika sāktas arī dienvidu puslodē.
Fantāzijas literatūra
Vēsture
Par fantāzijas literatūras aizsācēju jēdziena mūsdienu izpratnē tiek uzskatīts angļu filologs un rakstnieks Džons Ronalds Rūels Tolkīns (1892—1973), romāna "Hobits" un triloģijas "Gredzenu pavēlnieks" autors. Līdzās Tolkīnam kā mazāk nozīmīgs, bet tomēr svarīgs autors minams arī Roberts Hauards (1906—1936); ietekmīgs bijis arī Klaivs Steiplzs Lūiss, "Nārnijas hroniku" autors.
Alpaka
Vēsture
Šī situācija izmainījās tikai pēc 1860. gada, kad Eiropas tekstiluzņēmēji atklāja ekskluzīvo un īpaši kvalitatīvo alpaku vilnu un sāka to izmantot vilnas audumu ražošanā. Smaga krīze alpaku audzēšanā iesākās 1969. gadā, kad radikālu zemes reformu rezultātā tika likvidētas lielās saimniecības un īpašumi izdalīti starp zemniekiem, kuriem nebija nedz zināšanu, nedz iemaņu alpaku audzēšanā un kopšanā. Alpaku populācija 1992. gadā bija samazinājusies par 50%. Mūsdienās Andu valstis ir novērtējušas alpaku audzēšanas ekonomisko izdevīgumu un sākušas atjaunot alpaku ganāmpulkus un selekciju. Īpaši nopietni selekcijai pievērsušās Bolīvija un Peru. Alpaku audzētāju valstīs tiek veiktas īpašas valsts institūciju organizētas apmācības, lai zemniekus izglītotu alpaku audzēšanas un selekcijas darbā.
Marģers Skujenieks
Ulmaņa apvērsums un nāve
Pēc okupācijas Marģers Skujenieks 1940. gada augustā tika arestēts un izvests uz PSRS, kur viņu ilgstoši pratināja Maskavas Butirku un Lubjankas cietumos. 1941. gadā apsūdzēts par to, ka "ar paša savervētu aģentūru PSRS organizēja diversiju un sacelšanās gatavošanas darbu" un nošauts 1941. gada 12. jūlijā.
Islāma valsts
Vēsture
Tuvo Austrumu politiku 20. gadsimta otrajā pusē aukstā kara ēnā galvenokārt noteica Izraēlas, Ēģiptes, Irānas un Saūda Arābijas konfrontācijas, kas līdz ar PSRS un ASV īstenotajiem militārajiem projektiem veicināja Tuvajos Austrumos nepatstāvīgu un nemierīgu politisko vidi. Tuvajos Austrumos, pēc Osmaņu impērijas izjukšanas, vairākas valstis mēģināja dibināt jaunas apvienības, kā rezultātā Ēģipte un Sīrija vienojās Apvienotajā Arābu Republikā 1958. gadā (līdz 1971. gadam). Valstīm cenšoties rast atbalstu, veidojās jau atkal jaunas teritoriālas vienības un dalīšanas process bija nebeidzams, un vai nu vienu vai citu valsti atbalstīja ASV vai PSRS kara spēki, kas valstīm zem šīm lielvarām ļāva apzināties sevi un censties pēc lielākas neatkarības.
Grupas sākotnējais mērķis bija nodibināt islāma valsti tajos Irākas reģionos, kuros vairākums iedzīvotāju ir sunnīti, pēc organizācijas iesaistīšanās Sīrijas pilsoņu karā šai teritorijai tika pievienoti arī sunnītu apdzīvotie reģioni Sīrijā. Islāma valstij bija ciešas saites ar al-Qaeda līdz 2014. gada februārim, kad pēc astoņus mēnešus ilgušas cīņas par varu al-Qaeda norobežojās no Islāma valsts.
Grindeks
2020. gads
Koncerna gatavo zāļu formu realizācijas apjoms 2020. gadā bija 173,6 miljoni eiro un, salīdzinot ar 2019. gadu, ir pieaudzis par 41,5 miljoniem eiro jeb par 31%. 2020. gadā aktīvo farmaceitisko vielu realizācijas apjoms bija 12,5 miljoni eiro, kas ir par 3,9 miljoniem eiro jeb 46% vairāk nekā 2019. gadā. 2020. gadā Grindeks koncerns ir nostiprinājis savas pozīcijas pasaules farmācijas tirgū un eksportējis produkciju uz 93 valstīm par kopējo summu 176,1 miljons eiro.
2021. gads
Grindeks koncerna konsolidētie, provizoriskie finanšu dati liecina, ka 2021. gadu koncerns noslēdzis ar rekordlielu apgrozījumu un peļņu. Šajā periodā Grindeks koncerna apgrozījums sasniedza 231,1 milj. eiro, kas ir par 44,0 milj. eiro vai 24% vairāk nekā 2020. gadā. 2021. gadā koncerna peļņa bija 41,0 milj. eiro, kas ir par 22,1 milj. eiro vai 2 reizes vairāk nekā 2020. gadā.
Arnis Cimdars
Politiskā darbība
1995. gadā iestājies partijā "Saimnieks", vēlāk kļuvis arī par Demokrātiskās partijas "Saimnieks" biedru. 6. Saeimas vēlēšanās A. Cimdars koordinēja Demokrātiskās partijas "Saimnieks" dalību Zemgales reģionā.
Centrālā vēlēšanu komisija
1997. gada janvārī A. Cimdars pirmoreiz tika ievēlēts par Centrālās vēlēšanu komisijas biedru. Tā paša gada tika ievēlēts par CVK priekšsēdētāju. Pirmās vēlēšanas, kuras A. Cimdars vadīja šajā amatā, bija 7. Saeimas vēlēšanas 1998. gadā. Viņš tika pārvēlēts kā CVK priekšsēdētājs 1999., 2003. un 2007. gadā. 2019. gadā viņu nomainīja Kristīne Bērziņa.
Zinātniskā fantastika
Precīzā zinātniskā fantastika un vieglā zinātniskā fantastika
Pazīstami precīzās zinātniskās fantastikas autori ir, piemēram, Aizeks Azimovs, Arturs Klārks, Hals Klements, Vernors Vindžs, vieglās — Rejs Bredberijs, Ursula Le Gvina.
Vaļveidīgie
Redze, dzirde un eholokācija
Dažām zobvaļu sugām piemīt eholokācijas spējas, kā delfīniem un cūkdelfīniem. Tajā pašā laikā daudzi zobvaļi imitē klikšķināšanu līdzīgi vaļiem ar eholokācijas spējām, tomēr nav novērots, ka tiem patiešām būtu eholokācijas spējas. Plātņvaļiem eholokācija nav nepieciešama, jo tie medī nelielas zivis un vēžveidīgos. Vaļi eholokāciju lieto līdzīgi sikspārņiem; tiek izdota klikšķoša skaņa, kas atsitas pret objektu un atgriežas pie vaļa. Pēc atbalss rakstura valis spēj noteikt objekta izmēru, formu, virsmas raksturu, objekta kustības virzienu, kā arī to, cik tālu atrodas objekts. Ar eholokācijas palīdzību vaļi spēj medīt lielā ātrumā pilnīgā tumsā. Šī spēja ir tik attīstīta, ka vaļi spēj atšķirt dzīvu objektu no nedzīva.
Zinātniskā fantastika
Zinātniskās fantastikas priekšteči un pirmsākumi
Dāņu rakstnieka Ludviga Holberga darbā "Nila Klima ceļojums pazemē" (Nicolai Klimii iter subterraneum 1741. g. latīņu valodā, Niels Klims underjordiske Rejse 1742. g. dāņu valodā) darbība notiek pazemē, savukārt Eberharda Kristiana Kindermana Die geschwinde Reise auf dem Luft-Schiff nach der Oberen Welt, welche jüngsthin fünf Personen angestellet — uz Marsa.
Vaļveidīgie
Barība
Plātņvaļiem nav zobu, zobu vietā tiem ir keratīna plātnes, kas karājas no augšžokļa. Plātnes strādā kā milzu filtrs, izfiltrējot no jūras ūdens planktonu, sīkās zivtiņas vai vēžveidīgos. Dažādām sugām ir dažāda ēdienkarte.
Zinātniskā fantastika
20. gadsimta pirmā puse
20. gadsimta pirmajā pusē tapuši arī vienas no nozīmīgākajām antiutopijām. 1924. g. tika publicēts Jevgeņija Zamjatina romāns "Mēs", 1932. g. — Oldesa Hakslija "Brīnišķīgā jaunā pasaule". Zamjatina darbs stipri ietekmējis Džordžu Orvelu un viņa 1949. g. publicēto romānu "1984".
Jaunā viļņa zinātniskā fantastika
60. gadu sākums rietumu zinātniskajā fantastikā bija savā ziņā eksperimentālās literatūras periods — autori mēģināja lauzt divu iepriekšējo desmitgažu laikā izveidojušos kanonus, ietekmējoties no, piemēram, t.s. nopietnās literatūras (īpaši modernisma un tā avangarda virzieniem), franču Jaunā viļņa kino u.tml. Zinātniskās fantastikas jaunā viļņa kustība pamatā veidojās Lielbritānijā — iepriekšējās desmitgadēs dominēja amerikāņu autori. Protams, paralēli līdzīgas tendences bija vērojamas arī ASV, kur, piemēram, 1965. g. Frenks Herberts publicēja savu slaveno romānu Dune.
Jaunā viļņa kustībā iekļāvās arī daudzi zelta laikmeta autori. Tā, piemēram, Roberts Hainlains uzrakstīja tādus slavenus jaunā viļņa stilistikā ieturētus darbus kā Stranger in a Strange Land, The Moon Is a Harsh Mistress, Aizeks Azimovs — "Paši dievi" (The Gods Themselves).
20. gadsimta astoņdesmitie un deviņdesmitie gadi, 21. gadsimta sākums
Jaunā viļņa kustība zinātniskajā fantastikā dominēja līdz 80. gadu sākumam. Strauji attīstoties modernajām tehnoloģijām un tām kļūstot par cilvēka ikdienas dzīves sastāvdaļu, radās interese par to ietekmi uz sabiedrību, kultūru, par to iespējamo attīstību relatīvi tuvā nākotnē. Tā 80. gadu sākumā, balstoties jaunā viļņa zinātniskajā fantastikā, izveidojās kustība, ko dēvē par kiberpanku (angļu Cyberpunk). Kiberpanka literatūras būtiskas iezīmes ir īpaši attīstītas tehnoloģijas (piemēram, pilnībā datorizēta sabiedrība) un parasti arī šīs tehnoloģiju attīstības rezultātā izveidojusies antiutopiska pasaule. Kiberpanka autori lielā mērā ietekmējušies no postmodernisma literatūras, film noir, detektīvliteratūras. Pazīstamākie kiberpanka autori ir Viljams Gibsons, Brūss Sterlings, Džons Šērlijs un citi. Kiberpanka iezīmes vērojamas arī daudzu citu šī laika un vēlāku zinātniskās fantastikas autoru darbos.
Zinātniskā fantastika Latvijā
Atmodas un sekojošajā periodā parādījās vairāki latviešu fantastikas darbi. Laiktelpas ceļojumi tika apskatīti Andra Puriņa romānā “Bezrūpīgie ceļotāji” (1989) un Laimdotas Sēles “Spoguļa pārbaudē” (1994). Katastrofu fantastiku pārstāvēja Austra Kalmiņa darbs “Izredzētie” (1993). Egils Ermansons savos “Cilvēks ar bērnu ratiņiem” (1994) un “Mala” (1999) modelēja utopisku situāciju, kurā no sabiedrības tiek izņemti padomjlaika elementi. Paula Bankovska antiutopijā “Plāns ledus” (1999) tika apskatīta dzīve globālās sasalšanas apstākļos.
Saistītie žanri
Ar zinātnisko fantastiku galvenokārt ir saistītas šādas tēmas:
Talbots
Talbots var būt:
Gotiskā literatūra
Vēlākā attīstība
Viktorijas laikmetā gotiskās literatūras elementi atrodami Emīlijas Brontē darbā "Kalnu aukas" (spokainas parādības, baironiskais antivaronis) un Šarlotes Brontē romānā "Džeina Eira" (vājprātīgā sieviete bēniņos), Elizabetes Gaskelas stāstos "Grifitu liktenis" un "Pelēkā sieviete" (senču grēku uzliktais lāsts). No gotiskā romāna ietekmējās arī Čārlzs Dikenss, it īpaši savā pēdējā (nepabeigtajā) romānā "Edvīna Drūda noslēpums".
Grodņa
Vēsture
Rakstos pirmoreiz pieminēta 1127. gadā Pagājušo laiku vēsturē kā Gorodena (ru). 12. gadsimtā tā bija Grodņas kņazistes centrs un līdztekus Navahrudakai viena no svarīgākajām Melnās Krievzemes pilsētām.
Kā svarīga Žečpospolitas pilsēta šeit vairākkārt notika valsts Sejmi, bet 1793. gadā pēdējais Sejms valsts vēsturē. Trešās Polijas dalīšanas rezultātā Grodņa nonāca Krievijas sastāvā, bet 25. novembrī pēdējais Žečpospolitas monarhs Staņislavs Poņatovskis Grodņas Jaunajā pilī atteicās no troņa. Grodņa kļuva par Krievijas Impērijas guberņas centru.
Iedzīvotāji
Grodņā miruši:
Zigfrīds Anna Meierovics
Zigfrīds Anna Meierovics ( — ) bija Latvijas sabiedriskais un politiskais darbinieks. Viņš bija pirmais Latvijas Ārlietu ministrs un otrais Latvijas Republikas Ministru prezidents. Ārlietu ministra amatu ieņēma no Latvijas Pagaidu valdības izveides līdz savai nāvei, ar 11 mēnešu pārtraukumu 1924. gadā. Meierovics bija viens no Latviešu zemnieku savienības dibinātājiem. Kā šīs partijas pārstāvis, ievēlēts Satversmes sapulcē un 1. Saeimā. Būdams ārlietu ministrs, Meierovics nodrošināja Latvijas Republikas starptautisku de facto un de iure atzīšanu, kā arī uzņemšanu Tautu Savienībā. Meierovicam vadot valdību ieviesa latu, panāca vienošanos ar Padomju Krieviju par pilsonības izvēles kārtību, ieviesa latīņu druku un apstiprināti vairāku valsts iestāžu statūti. Gāja bojā autoavārijā Sēmes pagastā, apmeklējot savus bērnus. Apbedīts Rīgas Meža kapos, kur viņam uzstādīts piemineklis.
Protons
Visbiežāk sastopamā ūdeņraža atoma izotopa kodols ir viens protons. Citu atomu kodoli sastāv no protoniem un neitroniem, kurus kopā tur stiprais kodolspēks (gluoni). Protonu skaits kodolā nosaka atoma ķīmiskās īpašības un to, kurš ķīmiskais elements tas ir.
Protona lādiņš ir +1, masa 938,272 029(80) MeV/c2, spins 1/2, elektriskais lādiņš 1,602 176 53(14) × 10−19 C.
Ūdeņraža jons (H+) sastāv no viena protona, tāpēc ķīmijā to bieži sauc par protonu. Reakcijas, kurās tiek pievienots ūdeņraža jons, sauc par protonēšanas reakcijām.
Afganistānas lapsa
Afganistānas lapsa apdzīvo tuksnešus un pustuksnešus, stepes un kalnus Afganistānā, Ēģiptē, Turkmenistānā, Irānas ziemeļos, Pakistānā, Palestīnā un Izraēlā. Tās var satikt arī Saūda Arābijā, Jemenā un Omanā.
Izskats un ieradumi
Afganistānas lapsa bērnus iznēsā 50-60 dienas, parasti piedzimst 1-3 kucēni. Ar pienu māte bērnus baro 2 mēnešus. Jaunās lapsas dzimumbriedumu sasniedz 8-12 mēnešu vecumā. Lapsas dzīvo apmēram 4-5 gadus, bet var nodzīvot arī ilgāk - līdz 10 gadiem.
Ilze Vergina
Biogrāfija
2004. gadā Vergina sāka vadīt partijas "Jaunais laiks" Smiltenes nodaļu. 2008. gadā izstājusies no partijas kopā ar vairākiem reģionu pārstāvjiem. 2008. gada aprīlī tikusi ievēlēta "Pilsoniskās savienības" valdē.
Meldonijs
Meldonijs (starptautiskais nepatentētais aktīvās vielas nosaukums) ir Latvijā izgudrots medikaments sirds un asinsvadu slimību (piemēram, sirds išēmiskās slimības) ārstēšanai, sirds enerģētiskā patēriņa samazināšanai un vispārējai darbaspēju paaugstināšanai. Meldonijs, atkarībā no ordinētās devas, tiek lietots gan kā recepšu medikaments dažādu sirds un asinsvadu slimību ārstēšanā, gan darbaspēju paaugstināšanai veseliem cilvēkiem pie fiziskām un garīgām pārslodzēm un atveseļošanās periodā.
Talsu traģēdija
Talsu traģēdija bija nelaimes gadījums, kas notika 1997. gada 28. jūnijā Talsos Valsts ugunsdzēsības un glābšanas dienesta svētku laikā, kad, 19 metru augstumā lūstot un krītot autopacēlāja grozam, dzīvību zaudēja deviņi bērni.
1997. gada 28. jūnijā Talsos Iekšlietu ministrija rīkoja ugunsdzēsēju svētkus. Svētkos piedalījās arī pacēlājs, kas bija novietots uz automašīnas "Kamaz". Ar pacēlāju bija paredzēts pacelt bākugunis, kas simbolizētu svētku lāpu. Pretēji tam pacēlāja grozs tika izmantots, lai paceltu cilvēkus apmēram 30 metru augstumā, lai viņi varētu apskatīt pilsētas panorāmu. Pacēlāja ekspluatācijas noteikumi paredzēja, ka pacēlāja grozā vienlaicīgi var atrasties līdz četriem pieaugušiem cilvēkiem, bet svētku laikā tajā ļāva iekāpt lielākam cilvēku skaitam. Pēdējā pacēlāja pacelšanas gadījumā grozā atradās 22 cilvēki, no kuriem vairākums bija bērni. Apmēram 19 metru augstumā pacēlāja strēle, neizturot papildus slodzi, sāka lūst un grozs no liela augstuma nokrita uz asfalta. Kopumā dzīvību zaudēja 9 bērni.
Ūve Zēlers
Sasniegumi
Hamburger SV
Abija
39% GNP dod naftas un gāzes ieguve štata dienvidu daļā, 27% — lauksaimniecība, 2% — rūpniecība. Galvenās lauksaimniecības kultūras ir jamss, kukurūza, kartupeļi, rīsi, Indijas rieksti, taro un eļļas palma.
Paparde (nozīmju atdalīšana)
Paparde var būt:
Apendikulārijas
Apendikulārijas (Appendicularia, Larvacea) ir tunikātu primitīvākā klase. Tie ir 0,5—3 mm gari, brīvi peldoši organismi. Apendikulārijām visu dzīves laiku saglabājas muguras stiegra, bet tām nav peribranhiālā dobuma. Dzīves laikā nenotiek regresīvā metamorfoze.
Sicherheitsdienst
Par SD kartotēkas plašumu un aģentūras darbības vērienu liecina kaut vai tas, ka piemēram, anšlusa laikā Austrijā tika apcietināti vairāk nekā 67 000 "reiha ienaidnieki".
Skonto FC
Vēsture
2017. gadā komanda pārtapa par jauniešu akadēmiju un sadarbībā ar Rīgas Tehniskās universitātes Futbola centru sāka dalību 1. līgā kā RTU FC/Skonto Academy. Šī komanda tika likvidēta pēc 2018. gada sezonas.
Rosario
Rosario ir Argentīnas nacionālā karoga rašanās vieta.
Pilsētas kanāls
Pilsētas kanāls ir mākslīga veidota ūdenstece Rīgas pilsētas centrā Daugavas labajā krastā. Tas ir 3,2 kilometrus garš, apmēram 2 metrus dziļš, ar 16 dažāda platuma tiltiem. Sākas pie Centrāltirgus augšpus Dzelzceļa tiltam. Kanālam nav krituma un regulāras caurplūdes. Abos kanāla galos ierīkotas slūžas vējuzplūdu novēršanai, un to ieskauj 19. gadsimtā tapušie kanālmalas apstādījumi. Pār kanālu ved 16 tilti vai tiltiņi.
Edmunds Ziemelis
Edmunds Ziemelis (dzimis, miris ) bija celtniecības inženieris, inženierzinātņu doktors, Latvijas Universitātes profesors, Latvijas Republikas sabiedriski politiskais darbinieks, izglītības ministrs divās valdībās.
Ivars Kalviņš
Ivars Kalviņš (dzimis ) ir latviešu ķīmiķis, viens no mildronāta izgudrotājiem. Viņš bija Latvijas Organiskās sintēzes institūta direktors (2003,—2014,), tad Zinātniskās padomes priekšsēdētājs (2015.-2018.). Latvijas Zinātņu akadēmijas īstenais loceklis. 2018. gadā Kalviņš bija Olainfarm padomes priekšsēdētājs.
Darba gaitas
No 2018. gada 5. jūnija līdz 4. septembrim Ivars Kalviņš bija Olainfarm padomes priekšsēdētājs.
1993.—1994. gada NBA sezona
1993. gada NBA drafts notika, tajā Orlando "Magic" ar pirmo numuru izvēlējās Krisu Veberu, taču viņš tika aizmainīts uz Goldensteitas "Warriors". 44. NBA Visu zvaigžņu spēle notika Mineapolisā, Minesotas štatā. Tajā Austrumu komanda uzvarēja Rietumus ar 127–118. Par spēles vērtīgāko spēlētāju tika atzīts Skotijs Pipens ("Bulls").
Mikrocefālija
Vēsture
Zikas vīrusa epidēmijas Latīņamerikā laikā (2015—2016) ievērojami pieauga ar mikrocefāliju piedzimušo bērnu skaits.
Ainava
Ainavu plānošana
Dabas liegumu, aizsargājamo jūras teritoriju un dabas rezervātu izveides mērķis ir sugu, biotopu un dzīvotņu aizsardzība, vienlaikus aizsargājot arī tiem raksturīgo ainavu. Ainavu politikas pamatnostādnēs (2013) (kas apstiprinātas ar 2013. gada 7. augusta Ministru Kabineta rīkojumu Nr. 361 "Par ainavu politikas pamatnostādnēm 2013.-2019. gadam" ) konstatēts, ka daļa Latvijas ainavisko vērtību ir iekļautas dabas liegumu u.c. īpaši aizsargājamās dabas teritorijās, taču, pamatojoties uz ES direktīvām, līdz šim šajās teritorijās galvenokārt tika akcentēta sugu un biotopu aizsardzība. Kultūrvēsturiskās ainavas saglabāšana ir arī viens no vairāku dabas liegumu izveidošanas nolūkiem.
Pēteris Juraševskis
Politiskā darbība neatkarīgajā Latvijā
Viens no partijas "Demokrātiskais Centrs" dibinātājiem un vadītājiem. 1924. gadā bija iekšlietu ministrs Voldemāra Zāmuēla vadītajā valdībā. Vēlāk — tieslietu ministrs Hugo Celmiņa kabinetā.
1925. gadā ievēlēts 2. Saeimā, bijis tās sekretārs.
Biznesa augstskola "Turība"
Starptautiskā darbība
Augstskolā ik gadu studē studenti no vairāk nekā 40 valstīm.
Studējošo pašpārvalde
Biznesa augstskolas Turība Studējošo pašpārvalde ir dibināta 1998. gadā un tajā darbojas studenti no visām augstskolas fakultātēm. Studējošo pašpārvaldes atbildībā ietilpst augstskolas studentu interešu pārstāvniecību, kā arī pasākumu un aktivitāšu organizēšana augstskolā studējošajiem.
Bungas
Bungas ir sitamais mūzikas instruments. Tas ir viens no pasaules senākajiem mūzikas instrumentiem un to izskats ir maz mainījies vairāku tūkstošu gadu laikā. Tās ir izplatītas daudzu tautu mūzikā. Bungu spēlmani sauc par bundzinieku. Hornbostela—Zaksa mūzikas instrumentu klasifikācijas sistēmā bungas pieder plēvskaņu saimei.
Bungas sastāv no trīs daļām: ādas (plēves); rāmja vai korpusa, parasti cilindrisks, pār kuru āda ir nostiepta; savienotāja, kas satur kopā ādu ar korpusu. Bungām parasti ir viena vai divas plēves, retos gadījumos vairāk. Ādas nostiepums nosaka skaņas relatīvo augstumu. Bungu darbības mehānisms ir vienkāršs — skaņa tiek radīta, pa tām uzsitot, izmantojot rokas vai vālītes un kontrolējot sitiena spēku. Vālīšu veidam, svaram, izmēram, materiālam un galviņas formai ir tik nozīmīga ietekme bungu skaņas veidošanā, ka tās būtu jāuztver kā bungu sastāvdaļa. Bungu plēve var tikt pagatavota no visdažādākajiem materiāliem, parasti dzīvnieku ādām (ķirzaku, haizivju, liellopu, bifeļu, briežu, cūku, kazu, aitu, čūsku, valzirgu, pērtiķu) vai mākslīgajām izejvielām (plastmasas). Citas konstrukcijas bungas bez plēves ir pašskaņi.
Latgales vēstniecība "Gors"
Latgales vēstniecība GORS (Austrumlatvijas reģionālais daudzfunkcionālais centrs) ir kultūras iestāde Rēzeknē. Šī ir pirmā augstas kvalitātes akustiskā koncertzāle Latvijā pēc neatkarības atjaunošanas. Ēkas kopējā platība ir 11 166 m2, tai ir seši stāvi un nav pagrabstāva (neskaitot orķestra bedri un liftus). Daudzfunkcionālā centra galvenā sastāvdaļa ir lielā zāle ar 1000 skatītāju sēdvietām, kuras iespējams transformēt, palielinot ietilpību līdz 2500 stāvvietām. Mazajā zālē ir 250 skatītāju vietas.
Motivācija
Motivācija (no la — 'iekustināts') ir iekšējas intereses, dziņas, vēlmes, nostājas, kas izraisa cilvēka darbību un virza viņu rīcību. Motivēšanu modelēt kā vajadzības, mērķa nospraušana, darbība, mērķa sasniegšana. Būtiskā motivācija — faktori, kas liek darbiniekam izturēties ar īpašu attieksmi pret darbu. Šie faktori ietver atbildību, sajūtu, ka viņa darītais darbs ir svarīgs, darbības brīvību, iespēju izmantot un uzlabot prasmes un iemaņas, interesants darbs un izaugsmes iespējas. Nebūtiskā motivācija — kas ir darīts darbinieku labā, lai viņus motivētu. Te tiek ietverti tādi atlīdzības veidi kā algas pielikums, prēmijas vai paaugstinājums darbā un sodi — disciplinārie sodi, kritika un algas ieturējumi vai samazināšana.
Denims
Denims var būt:
Pāvila 1. vēstule korintiešiem
'''Pāvila 1. vēstule korintiešiem (saīsinājums: 1. Kor.''') ir viena no Jaunās Derības vēstulēm, par kuras autoru tradicionāli uzskata apustuli Pāvilu. To Pāvils esot rakstījis Korintas baznīcas draudzei.
Faktoriāls
Stirlinga formula
Ir pierādīts arī, ka visiem naturāliem n
Lokomo
Oy Lokomo Ab bija Somijas mašīnbūves uzņēmums, kas pazīstams galvenokārt ar lokomotīvju ražošanu. Dibināts 1915. gadā. 1990. gados saplūdis ar uzņēmumu Metso.
Gavrilo Princips
Slepkavība
Princips bija aizgājis līdz tuvākajam veikalam, lai nopirktu sviestmaizi, nolēmis padoties, kad viņš pamanīja Ferdinanda mašīnu pabraucam viņam garām un nogriežamies uz nepareizo pusi. Sapratis kļūdu, vadītājs nospieda bremzes un sāka braukt atpakaļ. Darot to, viņš lēni virzījās uz gaidošā Principa pusi. Princips pakāpās soli uz priekšu, izvilka savu pistoli un no apmēram pusotra metra attāluma izšāva uz mašīnā esošajiem cilvēkiem. Francim Ferdinandam trāpīja kaklā un Sofijai - vēderā. Sofija, kura, kā izrādījās, bija stāvoklī, uzreiz nomira. Ferdinands, kurš, neticēdams, ka viņa ir mirusi, mēģināja viņu pamodināt, apmēram pēc piecām minūtēm noģība un drīz vien nomira.
Canon
Vēsture
1971. gadā tiek pieteikta profesionāla spoguļkamera F-1 un FD sistēmas objektīvi. 1976. gadā tiek pieteikts pasaulē pirmais fotoaparāts ar mikroprocesoru AE-1. 1985. gadā tiek pieteikts pasaulē pirmais tintes printeris, tas izmanto Bubble Jet tehnoloģiju. 1987. gadā tiek pieteikta EOS 650 autofokusa spoguļkamera, tiek nodibināts Canon fonds. 1988. gadā Canon iepazīstina ar 'Kyosei filozofiju'. 1992. gadā tiek pieteikts EOS 5 — pasaulē pirmais fotoaparāts, kurā autofokusu kontrolē ar aci.
2016. gada decembrī no Toshiba tika nopirkts medicīnas aprīkojuma ražotājs Toshiba Medical Systems Corporation.
Virpuļviesulis
Forma
Ne katrs pērkona negaiss vai viesuļvētra izraisa tornādo. Lai rastos pat neliels virpuļviesulis, tam ir vajadzīgi vairāki komponenti — noteiktā kombinācijā vējš, temperatūra, spiediens, mitrums u.c. Šādi apstākļi rodas reti, bet tomēr katru gadu ASV tiek novēroti apmēram 1000 tornādo.
Vaboles
Izmēri
Vaboļu izmēri svārstās no 0,325 mm līdz 165 mm. Vissīkākās vaboles ir spalvspārnīši no Nanosellini cilts. Sīkākā suga šobrīd ir Scydosella musawasensis, kuras pārstāvju ķermeņa garums ir 0,325 — 0,352 mm, citas līdzīgi sīkas ir Vitusella fijiensis un Nanosella fungi spalvspārnīšu sugas. Tās ir vienas no sīkākām neparazītiskām kukaiņu sugām. Vislielākais Eiropas pārstāvis ir dižā briežvabole (Lucanus cervus), kurai nominatīvās pasugas tēviņi sasniedz 83–86 mm garumu. Krievijas teritorijā vislielākā vabole ir Callipogon relictus (no Krievijas Tālo Austrumu dienvidiem), kura var sasniegt līdz 110 mm.
Tropos dzīvo vislielāko vaboļu sugas, piemēram, Xixuthrus heros (Fidži), Dynastes neptunus (Dienvidamerika), Macrodontia cervicornis (Dienvidamerika), Dynastes hercules (Centrālamerika un Dienvidamerika), Titanus giganteus (Dienvidamerika) un daži citi. Xixuthrus heros ietilpst lielāko vaboļu pieciniekā, tās garums ir līdz 150 mm un tā ir piektajā vietā. Ceturtajā vietā ir Dynastes neptunus līdz 158 mm, ar vidējiem izmēriem no 110 līdz 135 mm. Trešajā vietā ir Macrodontia cervicornis, kuras tēviņi var sasniegt 165 mm, vidējais šo vaboļu garums ir 130–155 mm. Otrā ir Dienvidamerikas Titanus giganteus, kuras pārstāvji ir 167 mm gari. Pirmā lielākā pasaulē vabole ir Dynastes hercules, tēviņi — 160–171 mm.
Galvas uzbūve
Galvas augšpusē var saskatīt galvas daļas, kuras savstarpēji vāji atdalītas: kaklu, pakausi, deniņus, verteksu (galvvidu jeb ), pieri un klipeusu (sejas plātnīti jeb ). Galvas kapsula mēreni saplacināta dorsālā virzienā un bieži daļēji ievilkta protoraksa sklerītā. Vaboļu īpatnība ir ievērojams galvas kapsulas apakšdaļas pagarinājums aiz mutes orgāniem. Uz galvas ir maņu orgāni: ožas, taustes (ūsiņas un tausteklīši) un redzes (saliktas acis un, retāk, parastas acis) orgāni. Galvas sānos novietotas saliktas jeb fasetu acis, kuru fasetu skaits var sasniegt 25 000. Parasti acis ir labi attīstītas un bieži ir diezgan lielas. Retos gadījumos tās ir reducētas vai vispār izzudušas, piemēram, sugām, kuras dzīvo alās, augsnē un parazītiskām sugām. Gadās sugas, kurām acis ir novietotas dorsālā galvas pusē, bet virpuļotājvabolēm, Amphiops ģints ūdensmīļiem, Lamiinae apakšdzimtas koksngraužiem un dažām citām acis ir sadalītas ar starpsienu, tāpēc katra acs sastāv no vienas puses, kura skatās uz augšu, un otras, kura skatās uz leju. Parasto acu jeb «actiņu» vairumam sugu nav, bet dažām sugām (no strautvaboļu, Liodidae, Phloeostichidae, īsspārņu, ādgraužu dzimtām ) tās novietotas uz verteksa; ādgraužiem un Metapsia ir nepāra skaits parasto acu, kurām gan ir pāra izcelsme.
Ekstremitāšu uzbūve
Priekšējās un vidējās gūžas vienmēr ir kustīgas, bet mugurējās bieži ir kustīgas tikai ierobežotā mērā un dažreiz (skrejvabolēm, smilšvabolēm, airvabolēm, krāšņvabolēm, sprakšķiem) ir nekustīgi savienotas ar metanotumu. Gūžu ar cisku savieno skriemelis. Locītavas starp gūžu un krūtīm un starp gūžu un skriemeli kustas atšķirīgās plaknēs, nodrošinot visas kājas kustīgumu. Ciska ir visstiprākais un lielākais vaboļu ekstremitāšu posms. Ciskas galotnē piestiprināts stilbs, bet tam — posmaina pēda. Stilba virsotnē parasti novietoti divi pieši, bet dažām sugām tikai viens.
Dzimumu dimorfisms
Dzimumu dimorfisms ir atšķirība starp mātītēm un tēviņiem ar ārējo izskatu, krāsu un/vai ķermeņa formu, kas ir plaši izplatīta un bieži stipri izteikta vaboļu sugu starpā. Vairumam sugu tēviņi ir mazliet mazāki un to ķermenis ir šaurāks nekā mātītēm. Citos gadījumos ir tieši pretēji — tēviņi ir lielāki (pateicoties stipri attīstītām mandibulām vai ragveida izaugumiem uz galvas un pronotuma: briežvabolēm, Dynastinae, Lethrus, Labidostomis).